
                                                    Nr.4c-3/59/2017
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative privind diferenţierea substanţelor toxice de cele comestibile pentru a reduce riscurile de otrăvire, transmisă cu adresa nr. P.L.x. 103 din 1 februarie 2017.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

PREŞEDINTE,

Iulian Iancu

                                                    Nr.4c-3/59/2017
R A P O R T

asupra propunerii legislative privind diferenţierea substanţelor toxice de cele comestibile pentru a reduce riscurile de otrăvire


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu propunerea legislativă privind diferenţierea substanţelor toxice de cele comestibile pentru a reduce riscurile de otrăvire, transmisă cu adresa nr.P.L.x. 103 din 1 februarie 2017, înregistrată la comisie sub nr.4c-3/59 din 2 februarie 2017.



Consiliul Legislativ, cu avizul nr.516/26.05.2016, avizează negativ propunerea legislativă.



Guvernul, prin actul nr.1591/DPSG/26.08.2016, nu susţine adoptarea iniţiativei legislative.



Senatul, în  şedinţa din 7 noiembrie 2016, a respins propunerea legislativă.


Comisia juridică, de disciplină şi imunităţi şi Comisia pentru sănătate şi familie, cu avizele nr.4c-11/221 din 15 februarie 2017, respectiv nr.4c-8/55 din 15 februarie 2017, au avizat negativ propunerea legislativă.



Propunerea legislativă are ca obiect reglementarea modalităţii de preparare şi aditivare a unor substanţe toxice, astfel încât acestea, din punct de vedere vizual sau olfactiv, să nu devină atractive pentru oameni şi animale şi să nu poată fi confundate de către aceştia cu alte substanţe comestibile, în scopul reducerii riscului de intoxicare cu asemenea substanţe.


Membrii Comisiei pentru industrii şi servicii au examinat propunerea legislativă în şedinţa din 7 martie 2017 şi au hotărât, în unanimitate, respingerea propunerii legislative privind diferenţierea substanţelor toxice de cele comestibile pentru a reduce riscurile de otrăvire, din următorul  considerent: obiectul articolului unic este deja reglementat prin Regulamentul (CE) nr.1.272/2008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor, Legea nr.360/2003 privind regimul substanţelor şi preparatelor chimice periculoase, republicată, prin care stabileşte cadrul normativ general pentru controlul efectiv şi supravegherea eficientă a regimului substanţelor şi preparatelor chimice periculoase, în vederea protejării sănătăţii populaţiei şi a mediului împotriva acţiunii negative a substanţelor şi preparatelor chimice periculoase şi Hotărârea Guvernului nr.398/2010 privind stabilirea unor măsuri pentru aplicarea prevederilor Regulamentului (CE) nr.1.272/2008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor.



La lucrările comisiei au fost prezenţi 20 deputaţi din totalul de 20 deputaţi membri ai comisiei.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera decizională pentru această propunere legislativă este Camera Deputaţilor.

                              PREŞEDINTE,                                SECRETAR,

                               Iulian Iancu                                   Roxana Mînzatu

Consilieri parlamentari,

Viorela Gondoş
Isabela Patricia Robe

